text: Polterabend-dødsfald får konsekvenser
  30 april 2013 kl. 12.48
  En 37-årig mand blev dræbt i et skolefly på sin polterabend. Nu ændres reglerne for skolefly.
  Trafikstyrelsen forbyder nu kunstflyvning på skoleflyvninger.
  Det sker som følge af en dødsulykke med et skolefly, der lavede kunstflyvninger.
  Ulykken skete for næsten et år siden i Vojens.
  En 37-årig mand fra Kolding blev dræbt.
  Han var igang med at fejre sin polterabend og var passagerer på et skolefly.
  Piloten udførte en svær manøvre i lav højde, da det gik galt og flyet styrtede.
  Piloten havde kun ringe erfaring med flyet, og han havde heller ikke færdiggjort et kursus i kunstflyvning.
  Og nu har Trafikstyrelsen altså forbudt kunstflyvning på skoleflyvninger.
  